  Майя Бывальцева Удмуртиысь сюресъёсты тупатъян понна федерал коньдэтысь висъям уксёез уже кутытэк кельтыны лэзем чиновникъёс кылкутытон улэ кыскемын луозы. Элькунлэн тӧроез Александр Соловьёв со сярысь вераз улосвыллэн Кун Кенешысьтыз депутатъёслы вазиськоназ 26-тӥ толсуре. Улосвыллэн тӧроез пусйиз, таяз арын уже кутытэк кылиз 600 миллион манет. Табере Удмуртия сое федерал коньдэтэ берыктыны кулэ. «Сюресчиосын 600 миллион манет уже кутымтэ, сое Россиысь лыдъясь палата но пусйиз. Курисько йылпумъянъёс лэсьтыны но азьланяз сыӵеез медаз ни луы. Со Транспортъя но сюрес возёсъя министерстволы гинэ ӧвӧл, мукет министерствоослы но. Янгыш муртъёс кылкутытон улэ кыскемын луозы», — пусйиз Удмуртилэн тӧроез. Тегъёс: Политика Ижкар Удмуртия АлександрСоловьёв сюресъёс коньдон тӥрлык  